Vrou in hof ná moord op musikant - Maroela Media
Habedi, 'n lid van die hip-hop-groep Skwatta Kamp, is Maandag in die vroeë oggendure met 'n skerp voorwerp doodgesteek, vermoedelik deur sy vriendin. Volgens die polisie is hulle omstreeks 04:00 Maandagoggend na Habedi (38) se huis in Alexandra ontbied. Die vrou is op die toneel in hegtenis geneem.
Volgens Tshepang Habedi, woordvoerder van die familie, is sy broer in die hart gesteek met die skerp voorwerp. Ondersteuners het Maandag voor Flabba se huis bymekaargekom om hul laaste eer aan hom te betoon.
Mokotedi Mpshane, 'n vriend van Flabba, het gesê hy was plat op die aarde en dat dit sy musiek beïnvloed het. "Ons sou net gesit en gesels het en dan sou hy vir jou sê jy het pas vir hom liriek gegee vir 'n liedjie."